Braulio Nóbrega

Braulio Nóbrega Rodríguez, yleensä vain Braulio (s. 18. syyskuuta 1985 Puerto del Rosario, Kanariansaaret, Espanja) on espanjalainen jalkapalloilija, pelipaikaltaan hyökkääjä.

 Seurajoukkueura 
Braulio on Atlético Madridin kasvatti. Vuosien 2004–2006 aikana hän pelasi edustusjoukkueessa yhteensä 11 ottelua. Tammikuussa 2006 Braulio siirtyi loppukauden kestävällä lainasopimuksella Mallorcaan. Kaudeksi 2006–2007 hänet lainattiin Salamancaan, jonka kauden paras maalintekijä hän oli 14 osumallaan.

Kaudeksi 2007–2008 hän siirtyi jälleen lainalle, tällä kertaa madridilaisseura Getafeen. Samaisessa joukkueessa pelasi myös nuoruusajoilta Atlético Madridista tuttu Manu del Moral.Getafe bring in Atlético's Braulio UEFA. Viitattu 9.9.2010.  Getafe otti osaa kauden aikana kansallisen sarjan ja cupin lisäksi UEFA Cupiin, jossa se eteni puolivälieriin, joissa hävisi saksalaisseura Bayern Münchenille. Braulio onnistui turnauksen aikana kolmesti maalinteossa, lohkovaiheessa Tottenham Hotspuria vastaan sekä pudotuspeleissä AEK Ateenaa ja Bayern Münchenia vastaan.Braulio brilliance sinks Spurs and Jol UEFA. Viitattu 9.9.2010. Getafe stunned as Toni saves Bayern UEFA. Viitattu 9.9.2010. 

28. kesäkuuta 2008 hän teki nelivuotisen sopimuksen juuri Primera Divisiónista pudonneen Zaragozan kanssa. Hän loukkaantui kesken ensimmäisen kautensa ja joutui olemaan sivussa useita kuukausia. Pelikentille hän palasi vasta vuoden 2009 loppupuolella. 23. tammikuuta 2010 Braulio siirtyi loppukauden kestävällä lainalla Recreativoon, josta toiseen suuntaan matkasi Adrián Colunga.Zaragoza sign Colunga as Ayala leaves  ESPN. Viitattu 9.9.2010. 

 Lähteet 

 Aiheesta muualla 
 Braulion tilastot BDFutbol -sivustolla 

Luokka:Espanjalaiset jalkapalloilijat
Luokka:Vuonna 1985 syntyneet
Luokka:Elävät henkilöt